પલ્લવીના ઘરવાળા હેરાન હતા. છેવટે વાત શું હતી? પલ્લવી વધારે વખત મૌન જ રહેતી. પરાગ મારફત વાત જાણવાની કોશિશ કરી. તેણે પલ્લવીના બદચલન બાબત કહી દીધું અને હવે તે છુટાછેડા લેવા વિચારે છે તેમ જણાવ્યું. આ વાત સાંભળી પલ્લવી તો બેભાન બની ગઈ. ભાનમાં આવતા કાંઈ ન બોલી. છેવટે એક દિવસ છુટાછેડાની નોટિસ આવી ગઈ. પલ્લવીએ ચુપચાપ સહી કરી દીધી. માના પૂછવાથી પલ્લવીએ કહ્યું કે તેના અને રમણ વચ્ચે આવું કશું નહોતું, જેવું પરાગ સમજે છે. પરંતુ તે કાંઈ સમજવા જ માંગતો નહોતો. હવે જો તે ઈચ્છે તો છુટાછેડા લઇ લઉં એટલું કહેતાં તે રડી પડી. માએ આશ્વાસન આપ્યું. પલ્લવી બોલી, ‘જો તે સંબંધ બને તો હંમેશા મારી ઉપર શક કરતા રહેશે. તેથી છુટાછેડા લઇ લઉં.’ મા કહે ‘તું કહે તો હું જઈને તેને સમજાવવાની કોશિશ કરું?’ પલ્લવીએ ના પાડી.